- Hindi News
- National
- पीएचसी में 3 माह में एक भी डिलीवरी नहीं, सीएम विंडो पर सीएमओ का तर्क सामने श्मशान घाट, अंधविश्वास क
पीएचसी में 3 माह में एक भी डिलीवरी नहीं, सीएम विंडो पर सीएमओ का तर्क-सामने श्मशान घाट, अंधविश्वास के चलते प्रसूता नहीं आती
प्रदेशके सबसे बड़े गांवों में शुमार 25 हजार की आबादी वाले आदर्श गांव मोखरा के प्राथमिक स्वास्थ्य केंद्र (पीएचसी) में पिछले तीन माह में एक भी डिलीवरी नहीं हुई है, जबकि 70 प्रसूताओं की दूसरी जगह डिलीवरी हुई है।
ग्रामीणों का तर्क है कि पीएचसी में तो पर्याप्त स्टाफ है सुविधाएं। रात को स्टाफ और एंबुलेंस नहीं मिलती। सीएम विंडो में इसकी शिकायत की गई। इस शिकायत पर सीएमओ ने भी अजीब तर्क गिनाया। कहा-पीएचसी के सामने श्मशान घाट है। इस वजह से महिलाएं अंधविश्वास के चलते डिलीवरी के लिए यहां नहीं आती। इस वजह से यहां पर स्टाफ की जरूरत नहीं है। दिन में एक स्टाफ नर्स रहती है।
ग्रामीणों ने गांव के अस्पताल में जच्चा बच्चा केन्द्र स्थापित करने के लिए स्वास्थ्य मंत्री अनिल विज को पत्र लिखा है। सरपंच प्रतिनिधि जगदीश, संजीव, रामचन्द्र, समुन्द्र, दयाकिशन शमशेर ने बताया कि गांव में पहले जच्चा-बच्चा केन्द्र था, लेकिन बाद में उसे बंद कर दिया गया। गांव में बनी पीएचसी में फिलहाल कोई सुविधा नहीं है। वहां जाते ही चिकित्सक गर्भवती महिला को रोहतक रेफर कर देते हैं। एंबुलेंस समय पर नहीं मिलती। शाम 4 बजे के बाद स्टाफ सदस्य नहीं रहते।
श्मशानघाट
पीएचसी
आंगनबाड़ी मोखरा सर्कल सुपरवाइजर पूनम ने बताया कि हर महीने गांव में 25 से 30 के मध्य शिशु जन्म लेते हैं। महिला चिकित्सक डॉ. पूजा का कहना है कि उनकी ड्यूटी शाम 4 बजे तक है। नॉर्मल डिलीवरी ही यहां करवाई जा सकती है। रिस्क हो तो उसे रेफर करना पड़ता है। रात को कोई सुविधा नहीं है। महम सामान्य अस्पताल के एसएमओ डॉ. आरपी कालोनिया कहते हैं कि ग्रामीण सरकारी अस्पताल की बजाय प्राइवेट के यहां डिलीवरी करवाना पसंद करते हैं। पिछले तीन महीने से अस्पताल में एक भी महिला डिलीवरी के लिए नहीं आई। ऐसे में जच्चा बच्चा केन्द्र खोलने से कोई फायदा नहीं।
15 मिनट में पहुंच जाती है एंबुलेंस : डॉ. कुलदीप
^मोखरापीएचसी के सामने श्मशानघाट होने के चलते वहां ग्रामीण डिलीवरी के लिए नहीं आते। इस वजह से रात को स्टाफ नहीं लगाया है। 15 मिनट में एंबुलेंस की सुविधा उपलब्ध है। जिले में 64% डिलीवरी सरकारी संस्थानों 98% संस्थागत हो रही हैं। डिलीवरी के लिए चार गायनोकोलॉजिस्ट सामान्य अस्पताल में हैं। पीएचसी-सीएचसी स्तर पर कुछ एमबीबीएस चिकित्सकों नर्सों को डिलिवरी की ट्रेनिंग दिलाई गई है। -डॉ. कुलदीप, कार्यवाहक सिविल सर्जन
असुविधा या अंधविश्वास
tgl_Latn sot_Latn hin_Deva hin_Deva hin_Deva hin_Deva hin_Deva san_Deva bho_Deva hin_Deva hin_Deva hin_Deva awa_Deva